जबलपुर. नर्मदा की असीम सुंदरता का प्रतीक भेड़ाघाट फाॅल और बंदर कूदनी सहित अन्य टूरिस्ट स्पॉट को देखने देश से तो पर्यटक पर्याप्त संख्या में आ रहे हैं, लेकिन बेहतर प्रमोशन के अभाव में आज भी यह केन्द्र विदेशी पर्यटकों के लिए अंजान सा है। नगर पंचायत की टीम द्वारा तैयार किए गए ताजा आंकड़ों के अनुसार वर्ष 2016 में ही 5 लाख 81 हजार देशी पर्यटक भेड़ाघाट घूमे।
- औसत रूप से इसमें 1600 टूरिस्टों ने मार्बलों के बीच बहती नदी और फॉल की सुंदरता काे निहारा। हालांकि विदेशी पर्यटकों की संख्या 200 के आसपास ही रही।
- भारतीय से अलग जहां तक विदेशियों की बात की जाए तो खजुराहो, बांधवगढ़, पेंच और कान्हा में तो इनके आने की संख्या है, लेकिन भेड़ाघाट में औसत रूप से एक दिन में आधा यानी हर दूसरे दिन एक विदेशी पर्यटक यहां तक खिंच आया।
- वर्ष 2016 में एक साल के अंदर मात्र 200 के करीब विदेशियों ने यहां पहुंचकर आसपास के इलाकों को देखा। एक तरफ देशी पर्यटकों की संख्या में बढ़ोत्तरी और विदेशियों की सीमित संख्या होने का कारण कुछ और नहीं है।
- टूरिस्ट क्षेत्र में काम करने वाले जानकर कहते हैं िक जो प्रमोशन भेड़ाघाट और आसपास बिखरी सुंदरता के लिए होना चाहिए, उससे हम आज भी अछूते हैं।
- भेड़ाघाट में नाइट लाइफ न दे पाना कहीं न कहीं आसपास के पर्यटन के रूप में पिछड़ेपन का कारण है। यहां पर रात के वक्त लेजर शो, वोटिंग के लिए आॅनलाइन बुकिंग जैसे प्रयास किए गए हैं, पर क्षेत्र को पूरी दुनिया में फेमस करने में नाकाफी हैं।
ऐसे बढ़ गई संख्या
- वर्ष 2015 में भेड़ाघाट में 4 लाख 1 हजार के करीब पर्यटक आए, जिसमें अगले ही साल यानी वर्ष 2016 में यह संख्या 1 लाख 81 हजार के करीब बढ़ गई।
- इस साल कुल मिलाकर 5 लाख 81 हजार से अधिक भारतीयों ने आसपास के सुंदरता को निहारा और अन्य स्थान घूमे।
- इसमें खास बात ये है िक जो टूरिस्ट आए उसमें 30 फीसदी शहर के अलावा अासपास से और शेष का वास्ता कहीं-कहीं अन्य या दूसरे जिलों से है।
- भारतीयों की संख्या में इजाफा बताता भी है िक यदि यहां संसाधनों को बढ़ाया जाए और दुनिया में सही प्रमोशन हो तो यह अनुपात तेजी से बढ़ सकता है और इसका लाभ शहर को भी मिलेगा।
सुंदरता को बिगाड़ने पर उतारू
- एक तरफ बेहतर प्रमोशन की कमी है तो दूसरी नर्मदा और भेड़ाघाट के आसपास के क्षेत्र की सुंदरता को भी पलीता लगाया जा रहा है, जिससे आने वाले समय में इससे नुकसान हो सकता है।
- भेड़ाघाट मुख्य चौराहे से फाॅल तक आने में रास्ते में सुंदरता को बिगाड़ने वाली झुग्गी-झोपड़ियां, चाय-पान के ठेले और लगातार होते अस्थाई अतिक्रमण मन को खिन्न कर देते हैं।
- जो मुख्य सड़क कई वर्षों पहले फुटपाथ के साथ फोरलेन जैसी शक्ल में आनी चाहिए थी, आज भी टू-लेन के साथ उधड़ी सी है, जिससे पहुंचने में ही आनंद की अनुभूति पर्यटकों को नहीं होती। कई तरह की कमियां हैं, जो बेरुखी का कारण हैं।
hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva